**Mór Városi Önkormányzat Képviselő-testületének**

**53/2022. (II.16.) határozata**

**Mór város környezeti állapotáról**

Mór Városi Önkormányzat Képviselő-testülete a Mór város környezeti állapotáról szóló 2021. évi tájékoztatót a határozat melléklete szerinti tartalommal megtárgyalta és az abban foglaltakat tudomásul vette.

A Képviselő-testület felkéri a jegyzőt, hogy gondoskodjon a város honlapján a tájékoztató közzétételéről.

Határidő: 2022.02.28.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző

melléklet az 53/2022. (II.16.) határozathoz

Mór Város Környezeti állapotának 2021. évi értékelése

A környezet védelmének általános szabályairól szóló 1995. évi LIII. törvény 46. § (1) bekezdése előírja, hogy: „A települési önkormányzat a környezet védelme érdekében elemzi, értékeli a környezet állapotát illetékességi területén, és arról szükség szerint, de legalább évente egyszer tájékoztatja a lakosságot”.

A lakosság közérzetének, egészségének alakításában igen jelentős tényező településünk környezeti állapota. A természeti és az épített örökség, a környezeti értékek megőrzése és védelme, minőségének javítása alapfeltétel az ember életminősége szempontjából. E nélkül nem tartható fenn az emberi tevékenység és a természet közötti harmónia, elmulasztása veszélyezteti a jelen generációk egészségét és a jövő generációk létét.

A környezet állapotáról szóló tájékoztató a hatóságok, intézmények adatain alapul, továbbá tartalmazza Mór Városi Önkormányzat Városfejlesztési és -üzemeltetési Irodája, a Depónia Kft és a Fejérvíz Zrt. munkája során szerzett tapasztalatokat és a környezetvédelmi tárgyú közigazgatási eljárások adatainak feldolgozását is.

A lakossági környezet főbb tényezői:

1. Ivóvízellátás, szennyvízkezelés

2. Hulladékkezelés, a települési környezet tisztasága

3. Levegőtisztaság – védelem

4. Felszíni vízfolyások védelme

5. Zaj- és rezgésvédelem

6. Élővilágvédelem

**Tájékoztató a környezet állapotáról 2021.**

A környezet védelméről szóló 1995. évi LIII. törvény 46. § (1) bekezdés e) pontja értelmében a települési önkormányzat illetékességi területén a környezet védelme érdekében elemzi, értékeli a környezet állapotát és arról szükség szerint, de legalább évente egyszer tájékoztatja a lakosságot.

A környezet állapotáról szóló tájékoztató a hatóságok, intézmények adatain alapul, továbbá tartalmazza Mór Városi Önkormányzat Városfejlesztési és -üzemeltetési Irodája, a Depónia Kft és a FEJÉRVÍZ ZRT. munkája során szerzett tapasztalatokat és a környezetvédelmi tárgyú közigazgatási eljárások adatainak feldolgozását is.

**1. Vízellátás, szennyvízkezelés**

* 1. Ivóvízellátás

 *m3 /2021 év m3/nap*

Bodajk (Kajmáti) I.sz. kút 355.038 m3 972,7 m3/nap

Bodajk (Kajmáti) II.sz. kút 1.016.828 m3 2785,83 m3/nap

Bodajk III.sz. kút 153.234 m3 419,82 m3/nap

Szolgáltatott vízmennyiség Móron 2021. évben: 807.245 m3

1.2 Szennyvízelvezetés, szennyvíztisztítás

Éves szennyvízelvezetés adata 2020. évben: 581.631 m3

Mór központi belterületen a csatornahálózat teljes mértékben kiépített, a közüzemi szennyvízcsatorna-hálózatba bekapcsolt lakások aránya a városban 100%. A városhoz tartozó településrészek, (Árkipuszta, Tímárpuszta, Felsődobos) nem rendelkeznek csatornahálózattal.

A móri szennyvíztisztító telep tisztított szennyvíz befogadója a Káposzta ér.

Cél a jelenlegi technológiával elérhető legkisebb szennyvízterhelés kibocsátása a felszíni vizekbe.

Minden kibocsátási paraméter tekintetében jelentősen az előírt határérték alatt működik a szennyvíztisztító telep.

Folyamatosan monitoring méréseket végez a FEJÉRVÍZ ZRT.

A szennyvíztisztító telepre befolyó szennyvizek mennyiségi és minőségi jellemzői

2021. január 1. – 2021. december 31.

|  |  |  |  |
| --- | --- | --- | --- |
| **Mintavétel helye:** | **Mór, Bejövő szennyvíz** |  |  |
| **Dátum:** | **2021.01.01. - 2021.12.31.** |  |  |
|  |  |  |  |  |
|   | Minimum | Maximum | Darab | Átlag |
| **Kémia** |   |   |   |   |
| pH (-) | 7 | 8,4 | 24 | 7,792 |
| 30-es ülep (ml/l) | 5 | 40 | 24 | 22,333 |
| NH4-N (mg/l) | 42 | 124 | 24 | 83,875 |
| Össz, N (mg/l) | 115 | 118 | 2 | 116,500 |
| Ö,szervetl,N (mg/l) | 43 | 124 | 24 | 84,333 |
| Összes P (mg/l) | 4,8 | 24 | 24 | 12,942 |
| Száraza, (mg/l) | 1300 | 2590 | 4 | 1677,500 |
| Oldotta, (mg/l) | 1060 | 1320 | 4 | 1142,500 |
| Lebegőa, (mg/l) | 240 | 1270 | 4 | 535 |
| Izz,veszt, (mg/l) | 570 | 1840 | 4 | 955 |
| Izz,vesz, (%) | 43,9 | 71 | 4 | 53,725 |
| **Biológia** |   |   |   |   |
| BOI 5 (mg/l) | 320 | 800 | 52 | 496,346 |
| **Bakteriológia** |   |   |   |   |
| **Technológiai** |   |   |   |   |
| **Egyéb** |   |   |   |   |
| SZ O E (mg/l) | 25 | 97 | 4 | 63,250 |
| KOI (kromátos) (mg/l) | 700 | 3500 | 24 | 1256,250 |
| Össz, Nitrogén (mg/l) | 65 | 195 | 22 | 122,773 |

**Mór szennyvíztisztító telep elszállított víztelenített iszap minőség**

|  |  |  |  |
| --- | --- | --- | --- |
| **Mintavétel helye:** | **Mór, Préselt iszap** |  |  |
| **Dátum:** | **2021.01.01. - 2021.12.31.** |  |  |
|  |  |  |  |  |
|   | Minimum | Maximum | Darab | Átlag |
| **Kémia** |   |   |   |   |
| Szárazag, (g/kg) | 146 | 207 | 4 | 167,750 |
| Izz,veszt, (g/kg) | 116 | 142 | 2 | 129 |
| Izzít,v, (%) | 79,5 | 85,5 | 2 | 82,500 |
| Ö,Nitrogén (g/kg) | 12,3 | 12,3 | 1 | 12,300 |
| Cu (mg/kg sza,) | 237 | 446 | 3 | 327,333 |
| Ni (mg/kg sza,) | 27 | 43 | 2 | 35 |
| Cd (mg/kg sza,) | 2,6 | 2,7 | 2 | 2,650 |
| Zn (mg/kg sza,) | 719 | 872 | 3 | 813,667 |
| Pb (mg/kg sza,) | 33 | 44 | 2 | 38,500 |
| Fe (mg/kg sza,) | 2326 | 2326 | 1 | 2326 |
| Cr (mg/kg sza,) | 19 | 57 | 2 | 38 |
| Higany (mg/kg) | 0 | 0,13 | 4 | 0,058 |
| Molibdén (mg/kg sza,) | 4,36 | 8 | 4 | 5,790 |
| Arzén (mg/kg sza,) | 0 | 8,87 | 3 | 2,957 |
| Kobalt (mg/kg sza,) | 1,11 | 2,6 | 4 | 1,678 |
| Króm (mg/kg sza,) | 21 | 28,6 | 2 | 24,800 |
| Ólom (mg/kg sza,) | 29 | 30,1 | 2 | 29,550 |
| Cink (mg/kg sza,) | 662 | 662 | 1 | 662 |
| Kadmium (mg/kg sza,) | 0 | 0 | 2 | 0 |
| Nikkel (mg/kg sza,) | 13 | 14,7 | 2 | 13,850 |
| Réz (mg/kg sza,) | 165 | 165 | 1 | 165 |
| Szelén (mg/kg sza,) | 0 | 3,5 | 3 | 2,267 |

Forrás: Fejérvíz Zrt

**2.Hulladékgazdálkodás**

2.1 Hulladékgyűjtés

2006. szeptember 19-én 168 település összefogásában létrejött a Közép-Duna Vidéke Hulladékgazdálkodási Önkormányzati Társulás, melynek feladata a térség települési szilárd hulladékgazdálkodási feladatainak integrált ellátása, valamint az ennek megvalósítását szolgáló közös pénzalap létrehozása. A társulásnak Mór városa is a tagja.

A Társulási Megállapodás IV/3.1 b. pontja szerint a hulladékkezelési közszolgáltatás szervezése keretében a társulás feladata a hulladékkezelési Közszolgáltató kiválasztása és a vele való szerződéskötés. A Társulás ezen feladatainak eleget téve 2013. november 25-én megjelent ajánlati felhívást tett közzé, melyet követően közbeszerzési eljárás keretében kiválasztotta a nyertes ajánlattevőket, melyekkel szerződést kötött.

A kiírt pályázat nyertes ajánlattevője a Depónia - VHG Konzorcium volt. A konzorciumi megállapodás szerint Mór város közszolgáltatója a Depónia Hulladékkezelő és Településtisztasági Kft. (8000 Székesfehérvár, Sörház tér 3.).

A közszolgáltató 100 %-ban önkormányzati tulajdonú társaság.

A közszolgáltatás útvonala a település belterületi állandó lakosú és bejelentett üdülőingatlanok utcái. A települési szilárd hulladékokat összegyűjti, elszállítja és ártalmatlanítja. A települési szilárd hulladék a Csala-pusztai lerakón kerül ártalmatlanításra.

Gyűjtött hulladékfajták:

* Települési hulladék EWC 20 03 01
* Biológiailag lebomló hulladék EWC 20 02 01
* Papír és karton EWC 20 01 01
* Műanyag csomagolási EWC 15 01 02
* Lom EWC 20 03 07
* Üveg EWC 20 01 02

A lakossági szemétszállítást 120 l-es gyűjtőedényhez rendszeresített tömörítő lapos gépjárművel végzik. A nagyvárosias lakóterületekről a közterületeken elhelyezett 1,1 m3-es konténerekkel történik a gyűjtés.

Lomtalanítás a Közszolgáltatóval előre egyeztetett napon, évi 2 alkalommal házhoz menő jelleggel történik március 1. - október 31. között. Az elszállítandó hulladék mennyisége legfeljebb 3 m3 lehet.

Elektronikai hulladék gyűjtése a Közszolgáltatóval egyeztetett módon történik, évente egy alkalommal.

A lomtalanítás szervezésével teszik lehetővé, hogy az ingatlan tulajdonosai ellenőrizhető módon váljanak meg feleslegessé vált tárgyaiktól.

A lakóépületek használatba vételét követően az ingatlantulajdonosok közszolgáltatáshoz kapcsolódó igénybevételi és fizetési kötelezettsége a használatbavételi engedély jogerőre emelkedésétől fennáll, melyről a Depónia Kft-t az illetékes hatóság tájékoztatja.

Az illegális hulladéklerakások felszámolását Mór Városi Önkormányzat folyamatosan végzi a Mór-Holding Kft és a közmunkások bevonásával. Saját forrásból 395 m3,pályázati forrásból 406 m3 illegálisan lerakott hulladékot szállítottunk el a város közigazgatási területéről.

2021. évben saját forrásból 5.104.000 Ft-ot, két pályázaton nyert forrásból 10.413.236 Ft-ot, összesen 15.517.236 Ft-ot fordítottunk a hulladéklerakók felszámolására, illetve a lakótelepeken és a szelektív gyűjtő szigeteken kihelyezett, elhagyott lakossági lom, kommunális hulladék elszállítására és ártalmatlanítására. Sajnos a lakók a lakások felújítása során keletkező építési törmeléket, redőnyöket, régi bútorokat stb. rendszeresen a közterületen helyezik el, melyek elszállítása igen nagy költséget jelent az Önkormányzatnak. Reményeink szerint ennek intenzitása csökkeni fog a Közép-Duna Vidéke Hulladékgazdálkodási Önkormányzati Társulás beruházásában a Zrínyi utca 36. szám alatti önkormányzati tulajdonban lévő ingatlanon 2022 év első felében megvalósuló hulladékudvar megnyitásával.

A nem közművel összegyűjtött háztartási szennyvíz begyűjtésének helyi rendjéről szóló 5/2018. (III.29.) önkormányzati rendelet alapján, a város területén a települési folyékony hulladékra vonatkozó kötelező helyi közszolgáltatás teljesítésére jogosult, illetőleg kötelezett közszolgáltató a Patakom Kft. (8073 Csákberény, Kossuth L. u. 16.) A közszolgáltató a rendeletben meghatározott díjak alkalmazásával végzi tevékenységét.

2.2 Szelektív hulladékgyűjtés

A szelektív hulladékgyűjtés lakosság körében való terjedését jelzi, hogy a kihelyezett 5 db hulladékgyűjtő sziget tárolókapacitása bővült.

A szigeteken külön konténerben gyűjtjük a műanyag, az üveg és a papír, illetve a kartoncsomagolási hulladékokat.

A lakótelepi övezetben 60 db szelektív hulladékgyűjtő edény kihelyezése történt meg. A kihelyezések helyszíne a meglévő kommunális gyűjtők közvetlen környezete.

Az 1100 literes edényzetek a Közép-Duna Vidéke Hulladékgazdálkodási Önkormányzati Társulás által kerültek beszerzésre a csomagolási hulladékok gyűjtésének biztosítása érdekében.

Az edények egységesen kék színűek, azokba papír, műanyag és fém csomagolási hulladék is belekerülhet.

2013. évtől a családi házas övezetben bevezetésre került a házhoz menő szelektív hulladékgyűjtés, melynek keretében műanyag, fém, illetve papír csomagolóanyag gyűjtése valósult meg. A zsákok begyűjtése havonta két alkalommal történt.

2020. október-november hónapban 3500 család kapott 120 l-s szelektív hulladékgyűjtő edényt, mely felváltotta a zsákos gyűjtést.

A műanyag és papír hulladékot együtt gyűjti be a közszolgáltató, mely a lerakón kerül utóválogatásra. Ebben a gyűjtési rendszerben több a hasznosítható hulladék, mint a gyűjtőszigeteken, kevesebb tovább nem hasznosítható hulladékot tartalmaz, mivel ebben az esetben a lakosság a szelektíven gyűjtött hulladékát egyénileg helyezi ki a szállítási napon.

**2021. évi hulladékszállítási adatok, MÓR**

|  |  |
| --- | --- |
| **Hulladékfajta** | **Közszolgáltatásból származó (kg)** |
| Ömlesztett kommunális hulladék (települési vegyes) | 3.867.500 |
| Ömlesztett kommunális hulladék (Lom) | 73.000 |
| Szelektíven gyűjtött papír | 374.600  |
| Szelektíven gyűjtött műanyag |
| Szelektíven gyűjtött fém, üveg |
| Szelektíven gyűjtött zöldhulladék | 175.700 |

Forrás: Depónia Kft

2.3 Zöldhulladék és biológiailag lebomló hulladék

2021. évben két alkalommal hirdettünk meg zöldhulladék gyűjtést a lakosság részére önkormányzati forrás biztosításával. A városi zöldhulladékgyűjtést 2021. április 10-én és december 13-17. között hirdettük meg, mely során 140 t lombot és ágat szállítottunk el a lakosságtól 6.149.022 Ft-ért.

Családi házas övezetben bevezetésre került, hogy évente nyolc zsák zöldhulladékot a közszolgáltató elszállít.

2.4 Veszélyes hulladékok

A veszélyes hulladékok keletkezésének, nyilvántartásának, gyűjtésének, kezelésének ellenőrzése, az ezzel kapcsolatos hatósági feladatok ellátása az illetékes kormányhivatal környezetvédelmi és természetvédelmi főosztály hatáskörébe tartozik.

A közszolgáltató a lakosság részére évente egy alkalommal biztosít elektronikai hulladékgyűjtést a Vénhegy u. 1. sz. telephelyen.

2.5 Állati melléktermékek begyűjtése, ártalmatlanítása

A lezárt települési dögkút 2015. április hónapban elbontásra került. Az engedéllyel rendelkező I. kategóriába sorolt állati eredetű melléktermék gyűjtő a móri szennyvíztelep mellett került kialakításra, az Önkormányzat a Fejérvíz ZRT-vel üzemelteti. 500 l-es konténer került kihelyezésre, a begyűjtött hulladékot az ATEV ZRT. szállítja el és ártalmatlanítja. A lakosság minden nap 8.00-18.00 óráig, 150 kg-os súlyhatárig helyezhet el állati tetemet.

**3. Levegőtisztaság – védelem**

A levegő minőségét hetente a Fejér Megyei Kormányhivatal Népegészségügyi Főosztálya vizsgálja. A Polgármesteri Hivatal (8060 Mór, Szent István tér 6.) területén és a Kórház utcában egy-egy darab manuális mérőpont működik, ahol NO2 mérése történik.

A népegészségügyi főosztály a mérési adatokat a http://levegominoseg.hu/manualis-merohalozat honlapon tartja nyilván.

2021. évre vonatkozóan adatokat a Fejér Megyei Kormányhivatal Népegészségügyi Főosztály biztosította.

Mór összesített szmog-indexe 11,5, elfogadható.

Domináns szennyezőanyag: PM10

A levegő szennyezettsége az egészségügyi határérték alatt van.

**Lakossági légszennyezés**

A lakossági légszennyezés a korszerű fűtőberendezéseknek köszönhetően nem jelentős.

Mór Városi Önkormányzat Képviselő-testületének hatáskörében eljáró Mór Város Polgármestere 16/2021. (III.5.) önkormányzati rendelete rendelkezik az avar és kerti hulladék nyílttéri égetéséről.

Sajnos előfordul, hogy egyes lakók és felelőtlen vállalkozások megkeserítik embertársaik életét, kommunális hulladékot, ruhát, kábelt, műanyagot, gumit égetnek. Tettenérés és lakossági bejelentés esetén minden esetben eljárást kezdeményezünk a környezetünket szennyezők ellen.

**Ipari légszennyezés**

A 306/2010. (XII.23.) Korm. rendelet hatálya alá tartozó bejelentés köteles légszennyező pontforrásokat a Fejér Megyei Kormányhivatal Környezetvédelmi és Természetvédelmi Főosztálya tartja nyilván. A város területén számos bejelentésre nem kötelezett pontforrás is üzemel.

Kibocsátási adatok összesítése. Forrás OKIR.

Adatok csak a 2020. évre vonatkozóan állnak rendelkezésre.

|  |  |  |
| --- | --- | --- |
| LAL kód | Szennyezőanyag | Kibocsátás (kg/év) |
| 152 | Xilolok | 749 |
| 933 | 3C osztályba tartozó anyagok összesen (SPECIFIKUS) | 73 |
| 2 | Szén-monoxid | 25 116 |
| 77 | Mangán és vegyületei Mn-ként | 33 |
| 310 | Formaldehid | 6 |
| 584 | Fluor gőz vagy -gáznemű szervetlen vegyületei (HF- ként) | 0 |
| 151 | Toluol | 430 |
| 16 | Sósav és egyéb szervetlen gáznemű klór vegyületek, kivéve klór és cián-klorid HCl-ként | 1 |
| 367 | Butilén-glikol / 1,4 bután-diol / | 0 |
| 301 | Etil-alkohol / etanol / | 6 |
| 642 | Toluol-(2,4)-diizocianát / 2,4-Toluol-diizocianát; 4-metil-m-fenilén-diizocianát; 4,4-Difenil-metán-di-izocianát / | 0 |
| 85 | Szelén és vegyületei Se-ként | 0 |
| 715 | Nátrium-hidroxid | 10 |
| 261 | 2-METOXI PROPIL-ACETÁT | 2 |
| 24 | Foszforsav | 78 |
| 42 | Króm és vegyületei Cr-ként ( kromátok is) | 0 |
| 143 | Metil-ciklohexán | 1 |
| 7 | Szilárd anyag | 4 524 |
| 46 | Kadmium és vegyületei Cd-ként | 0 |
| 320 | Metil-acetát / ecetsav-metil-észter / | 6 |
| 12 | Kénsav-kénsav gőzök (SPECIFIKUS) | 0 |
| 736 | Propilén-glikol-monometil-éter / metil-proxitol; 1-metoxi-2-propanol  | 423 |
| 160 | Sztirol | 2 |
| 500 | Benzin mint C, ásványolajból | 0 |
| 312 | Aceton | 190 |
| 315 | Ciklohexanon | 3 |
| 67 | Cink és vegyületei Zn-ként | 9 |
| 49 | Réz és vegyületei Cu-ként | 1 |
| 999 | SZÉN-DIOXID | 2 024 963 |
| 351 | Fenol | 0 |
| 1 | Kén-oxidok ( SO2 és SO3 ) mint SO2 | 862 |
| 157 | Etil-benzol | 72 |
| 316 | Metil-izobutil-keton / 4-metil-2-pentanon; izobutil-metil-keton / | 6 |
| 598 | Paraffin-szénhidrogének C9-től | 63 993 |
| 413 | Dietil-amin | 26 |
| 307 | Izo-propil-alkohol | 210 |
| 308 | Butil-alkohol (primer-butanol) / butanol-1 / | 2 |
| 84 | Ón és vegyületei Sn-ként | 0 |
| 94 | Nátrium-nitrát | 42 |
| 317 | Diaceton-alkohol | 240 |
| 18 | Salétromsav | 1 |
| 88 | Vanádium és vegyületei V-ként | 0 |
| 3 | Nitrogén oxidok ( NO és NO2 ) mint NO2 | 19 498 |
| 321 | Etil-acetát / ecetészter; ecetsav-etil-észter / | 572 |
| 304 | Izo-butil-alkoholok | 39 |
| 326 | Izo-butil-acetát | 437 |
| 313 | Metil-etil-keton / 2-butanon / | 5 |
| 530 | Ásványolaj gőzök | 7 |
| 360 | Etilén-glikol-monobutil-éter / 2-butoxi-etanol;butil-glikol / | 864 |
| 35 | Nikkel és nem rákkeltő vegyületei Ni-ként | 0 |
| 459 | Etanol-amin | 0 |
| 703 | 4,4-Difenil-metán-di-izocianát | 0 |
| 729 | Butil-diglikol / dietilén-glikol-monobutiter / | 2 |
| 973 | Összes szénhidrogén -kivéve CH4- C-ban kifejezve | 961 |
| 641 | Metil-metakrilát / metakrilsav-metil-észter / | 0 |
| 300 | Metil-alkohol / metanol / | 7 |
| 82 | Nikkel és vegyületei Ni-ként | 0 |
| 52 | Ólom és szervetlen vegyületei Pb-ként | 0 |
| 980 | Összes szerves anyag C-ként (TOC) (SPECIFIKUS) | 95 |
| 323 | Butil-acetát / ecetsav-butil-észter / | 544 |
| 406 | Dimetil-amin | 11 |
| 716 | Nátrium-karbonát | 1 |

|  |
| --- |
|  |

**4. Felszíni vízfolyások védelme**

**Mór-Bodajki vízfolyás**

2020. évi adatok állnak rendelkezésünkre.

Mérési eredmények 2020.

|  |  |  |  |  |  |  |
| --- | --- | --- | --- | --- | --- | --- |
| **Anyagnév** | **Mérésszám** | **Mértékegység** | **Minimum** | **Maximum** | **Átlag** | **Szórás** |
| Klorid | 12 | gramm/liter | 0,06 | 0,11 | 0,09 | 0,02 |
| Nitrát | 12 | gramm/liter | 0 | 0,04 | 0,02 | 0,01 |
| Nitrát | 12 | gramm/liter | 0 | 0,04 | 0,02 | 0,01 |
| Ammónium | 12 | gramm/liter | 0 | 0,04 | 0,01 | 0,01 |
| Ammónium | 12 | gramm/liter | 0 | 0,04 | 0,01 | 0,01 |
| Vezetőképesség | 12 | mikroSiemens/centiméter | 856 | 1 369 | 1 149,08 | 153,83 |
| Vezetőképesség | 12 | mikroSiemens/centiméter | 856 | 1 369 | 1 149,08 | 153,83 |
| Átlátszóság (Íráspróba) | 12 | méter | 0,01 | 0,3 | 0,23 | 0,11 |
| Átlátszóság (Íráspróba) | 12 | méter | 0,01 | 0,3 | 0,23 | 0,11 |
| Oldott oxigén (oxigén telítettségi százalék) | 12 | százalék | 9 | 96 | 63 | 31,93 |
| Oldott oxigén (oxigén telítettségi százalék) | 12 | százalék | 9 | 96 | 63 | 31,93 |
| Ammónia-ammónium-nitrogén | 12 | gramm/liter | 0 | 0,03 | 0,01 | 0,01 |
| Ammónia-ammónium-nitrogén | 12 | gramm/liter | 0 | 0,03 | 0,01 | 0,01 |
| Hidrogén-karbonát | 12 | gramm/liter | 0,38 | 0,68 | 0,53 | 0,09 |
| Hidrogén-karbonát | 12 | gramm/liter | 0,38 | 0,68 | 0,53 | 0,09 |
| Karbonát | 12 | gramm/liter | 0,01 | 0,01 | 0,01 | 0 |
| Karbonát | 12 | gramm/liter | 0,01 | 0,01 | 0,01 | 0 |
| Összes szerves nitrogén (N-ben) | 12 | gramm/liter | 0 | 0,08 | 0,01 | 0,02 |
| Összes szerves nitrogén (N-ben) | 12 | gramm/liter | 0 | 0,08 | 0,01 | 0,02 |
| Klorofill-a | 12 | gramm/liter | NaN | 0 | 0 | 0 |
| Klorofill-a | 12 | gramm/liter | NaN | 0 | 0 | 0 |
| Oxigén (oldott) | 12 | gramm/liter | 0 | 0,01 | 0,01 | 0 |
| Oxigén (oldott) | 12 | gramm/liter | 0 | 0,01 | 0,01 | 0 |
| Oxigénfogyasztás (KOId) eredeti | 12 | gramm/liter | 0,01 | 2,2 | 0,23 | 0,62 |
| Oxigénfogyasztás (KOId) eredeti | 12 | gramm/liter | 0,01 | 2,2 | 0,23 | 0,62 |
| Metilorange-lúgosság (m-lúgosság) | 12 | mmol/liter | 6 | 11 | 8,33 | 1,5 |
| Metilorange-lúgosság (m-lúgosság) | 12 | mmol/liter | 6 | 11 | 8,33 | 1,5 |
| Fenolftalein-lúgosság (p-lúgosság) | 12 | mmol/liter | 0 | 0 | 0 | 0 |
| Fenolftalein-lúgosság (p-lúgosság) | 12 | mmol/liter | 0 | 0 | 0 | 0 |
| Vízhőmérséklet | 12 | °C | 2 | 23 | 13,17 | 6,94 |
| Biokémiai oxigénigény (BOI5) | 6 | gramm/liter | 0 | 0,01 | 0,01 | 0 |
| Biokémiai oxigénigény (BOI5) | 6 | gramm/liter | 0 | 0,01 | 0,01 | 0 |
| Metilorange-lúgosság (m-lúgosság) | 12 | mmol/liter | 6 | 11 | 8,33 | 1,5 |
| Metilorange-lúgosság (m-lúgosság) | 12 | mmol/liter | 6 | 11 | 8,33 | 1,5 |
| Klorofill-a | 12 | gramm/liter | NaN | 0 | 0 | 0 |
| Klorofill-a | 12 | gramm/liter | NaN | 0 | 0 | 0 |
| Oxigénfogyasztás (KOId) eredeti | 12 | gramm/liter | 0,01 | 2,2 | 0,23 | 0,62 |
| Oxigénfogyasztás (KOId) eredeti | 12 | gramm/liter | 0,01 | 2,2 | 0,23 | 0,62 |
| Fenolftalein-lúgosság (p-lúgosság) | 12 | mmol/liter | 0 | 0 | 0 | 0 |
| Fenolftalein-lúgosság (p-lúgosság) | 12 | mmol/liter | 0 | 0 | 0 | 0 |
| Ammónia-ammónium-nitrogén | 12 | gramm/liter | 0 | 0,03 | 0,01 | 0,01 |
| Ammónia-ammónium-nitrogén | 12 | gramm/liter | 0 | 0,03 | 0,01 | 0,01 |
| Oxigén (oldott) | 12 | gramm/liter | 0 | 0,01 | 0,01 | 0 |
| Oxigén (oldott) | 12 | gramm/liter | 0 | 0,01 | 0,01 | 0 |
| Hidrogén-karbonát | 12 | gramm/liter | 0,38 | 0,68 | 0,53 | 0,09 |
| Hidrogén-karbonát | 12 | gramm/liter | 0,38 | 0,68 | 0,53 | 0,09 |
| Összes szerves nitrogén (N-ben) | 12 | gramm/liter | 0 | 0,08 | 0,01 | 0,02 |
| Összes szerves nitrogén (N-ben) | 12 | gramm/liter | 0 | 0,08 | 0,01 | 0,02 |
| Karbonát | 12 | gramm/liter | 0,01 | 0,01 | 0,01 | 0 |

Forrás: OKIR.HU

**5. Zaj- és rezgésvédelem**

A zajvédelmi hatáskört a környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet határozza meg. A szabályozás a rendelet 1. mellékletében meghatározott tevékenységekkel (pl.: építés, gépjárműjavítás, kereskedelem, vendéglátás, szabadidős tevékenység) kapcsolatos zajvédelmi ügyekben a település önkormányzat jegyzőjét ruházza fel hatáskörrel.

**6 Élővilág védelme**

**6.1 Helyi és** **országos jelentőségű védett természeti területek**

A település területén Mór Városi Önkormányzat Képviselő-testülete 2015. decemberében helyi jelentőségű védett természeti területté nyilvánította a Móri-víz Völgy Természetvédelmi Területet és a Vajal-forrás és Környéke Természetvédelmi Területet.

A védett területek természetvédelmi kezelését a Képviselő-testület által felkért Móri-Árok Természeti Öröksége Alapítvány végzi.

Városunk része a Vértes Tájvédelmi Körzetnek, mint országos jelentőségű védett természeti területnek, a Vértesi Naturpark területének, illetve az alábbi Natura 2000 területeknek:

13. Móri-árok (HUDI20033) Natura 2000 - Különleges Madárvédelmi Területek

Natura 2000 - Különleges Természetmegőrzési Területek

A területek helyrajzi számos listája az „európai közösségi jelentőségű természetvédelmi rendeltetésű területekkel érintett földrészletekről” szóló 14/2010. (V. 11.) KvVM rendelet tartalmazza.

**6.2 Zöldfelület gondozás**

A város közigazgatási határain belül 598 340 m2 zöldterület gondozását végzi a Városfejlesztési és -üzemeltetési Iroda, vállalkozó és a közmunka programban résztvevők bevonásával. A parkfenntartási munkákat az Önkormányzat saját cégével, a Mór-Holding Kft-vel végzi 2016. június 1-től. A szerződés keretében 573 047 m2 gyep, 900 m2 egynyári virág, 2000 m2 rózsa, 5855 m2 cserje, 2530 m2 nem szilárd burkolat fenntartását végzik.

A játszóterek fenntartását és üzemeltetését a Városfejlesztési és Üzemeltetési Iroda látja el. A közterületeken és az intézmények területén lévő játszótéri eszközök megfelelnek a szabvány előírásainak. Éves ellenőrzésüket a Magyar Szabványügyi Testület látja el.

A város szélén a külterületi utak mentén évente kétszer végeztünk fűnyírást: Borút, Kecske-hegy, Vén-hegy, Páskomi dűlő, borhordó út (szeméttelep mögötti út), Csókakői út, Győri út, Fehérkereszt útja.

2021. évben a Móri Városvédő és Szépítő Egyesület a lakosság bevonásával 86 db hársfát ültetett a 81-es bekötő út kerékpárút melletti szakaszán, az Önkormányzat 90 db hársfát ültetett a kivágott fák pótlására a Vámosköz játszótér melletti zöldterületén és a Kálvária temetőben.

Az előző évekhez hasonlóan nagy gondot fordítottunk a parlagfű és más allergén gyomok visszaszorítására.

Az Önkormányzat tulajdonában lévő ingatlanok gyomtalanítását a Városfejlesztési- és Üzemeltetési Iroda végeztette.

Az elhanyagolt ingatlanok tulajdonosait határozatban szólítottuk fel gyommentesítési kötelezettségükre. Az ingatlanok tulajdonosai a felszólítást követően elvégezték a gyomtalanítást. Egy esetben rendeltünk el kényszer kaszálást.

**6.3 Környezeti nevelés**

Óvodáink csatlakoztak az MME által meghirdetett Madárbarát Óvoda programhoz.

2021. évben a pandémia miatt a közösségi rendezvényeink elmaradtak.

**6.4 Civil és külső szervezetekkel folytatott együttműködés**

„Mór városközpont rehabilitáció” c. pályázat kapcsán rendszeresen megrendezésre kerül a Szent István park területén a Lamberg-kastély szervezésében, a Móri-árok Természeti Öröksége Alapítvány, valamint Szarvas Éva és Bódy Gábor közreműködésével a „Környezetvédelmi és madárbarát nap”. A rendezvény során a kihelyezésre került mintegy 30 db madárodú és 2 db madáretető karbantartását végezték el szűk körben a veszélyhelyzet korlátozásai miatt.

A Vértes Tábor körüli területen az Erdőmentő Alapítvány mintegy 30 db madárodút és 15 db pele odút helyezett ki. Gyermekek és felnőttek számára rendszeresen megtartott rendezvényeken ellenőrzik, takarítják az odúkat. Ismeretterjesztő előadásokat, kirándulást szerveznek a résztvevők számára.

Az Erdőmentő Alapítvány tagjai évente többször hulladékgyűjtést szerveznek a Vértes és a város körüli területeken.

**Mór, 2022. február 10.**

 **Fenyves Péter**

 **polgármester**